Samgöngu - og sveitarstjórnarráðuneytið hefur birt drög að frumvarpi til laga um íslensk landshöfuðlén í samráðsgátt stjórnvalda til umsagnar . Allir hafa tækifæri til að senda inn umsögn eða ábendingar en frestur til að skila umsögn er til og með 16. september 2019 . Í greinargerð með frumvarpinu segir að markmið nýrrar löggjafar sé að setja sanngjarnan ramma utan um starfsemi skráningarstofa sem hafa umsjón með landshöfuðlénum með beinni skírskotun til Íslands , tryggja að starfsemin sé innan íslenskrar lögsögu , hún sé örugg , gagnsæ , og skilvirk og hún samrýmist íslenskum lögum . Lagt er til í frumvarpinu að sett verði lágmarks lagaumgjörð um skráningastofu landshöfuðlénsins . is og annarra landshöfuðléna sem kunna að verða samþykkt í framtíðinni og munu hafa beina skírskotun til Íslands . Þá eru m.a. lögð til úrræði fyrir stjórnvöld til að loka eða haldleggja skráð lén undir íslensku landshöfuðléni . Landshöfuðlénum er útdeilt til allra ríkja og beina skírskotun til viðkomandi ríkja .